Viljandi

Viljandi (), arī Vīlande, Fellina (vācu: Fellin), ir pilsēta Igaunijā, Viljandi apriņķī.

Vēsture 
1154. gadā Vīlande pirmoreiz minēta arābu darba "Ģeogrāfija" komentāros kā Falamus. 12. gadsimtā ap Vīlandes pilskalnu izveidojās pastāvīga apmetne, kas bija Sakalas novada saimnieciskais centrs.
13. gadsimta Livonijas krusta karos Vīlandes sakalieši atkārtoti cīnījās ar Livonijas bīskapa vasaļiem un sabiedrotajiem letiem un līviem, Svētā Matīsa dienas kaujā pie Vīlandes krita līvu vadonis Kaupo.
1223. gadā Vīlandi iekaroja Zobenbrāļu ordenis, kas 1237. gadā pārtapa par Livonijas ordeni (Vācu ordeņa autonoma daļa).

Bijušās koka pils vietā 1224. gadā tika uzbūvēta Livonijas ordeņa Vīlandes pils, kas ilgu laiku bija lielākā visā Livonijā. Ordeņa meistars 1283. gadā Vīlandei piešķīra pilsētas tiesības. Jau 13. gadsimta sākumā Vīlande kļuva par Hanzas savienības locekli. Livonijas kara gaitā Vīlandes cietoksnis un pilsēta tika izpostītas. Poļu-zviedru kara (1600-1629) gaitā tika galīgi iznīcināti cietokšņa nocietinājumi. Vīlande uz ilgāku laiku zaudēja pilsētas tiesības.

Krievijas ķeizariene Katrīna II 1783. gadā atjaunoja pilsētas tiesības un tika nodibināts Vīlandes apriņķis.

Skatīt arī 
 Livonijas krusta kari

Sadraudzības pilsētas 
  Valmiera, Latvija
  Ārensburga, Vācija
  Eslēva, Zviedrija
  Frostburga, ASV
  Hērnesanda, Zviedrija
  Porvo, Somija
  Ternopiļa, Ukraina

Ārējās saites 

Igaunijas pilsētas
Hanzas pilsētas
Viljandi apriņķis
Viljandi